Ffion Morgan

Pêl-droediwr o Gymru yw Ffion Alys Morgan (ganwyd 11 Mai 2000) sy'n chwarae dros Bristol City a thîm cenedlaethol merched Cymru fel chwaraewr canol cae. Dechreuodd ei gyrfa gyda Rhydaman a Dinas Caerdydd, cyn ymuno â Coventry United yn 2019. Ymddangosodd yn ei gêm ryngwladol gyntaf dros Gymru yn 2017.

 Bywyd cynnar 
Mynychodd Morgan Ysgol Tre-Gib yn Llandeilo yn ei harddegau.

 Gyrfa clwb 
Dechreuodd Morgan chwarae pêl-droed yn bedair oed i dîm ieuenctid lleol Saron Juniors. Yn 11 oed, ymunodd â Merched Rhydaman. Wedyn, ymunodd Morgan â Chaerdydd ond roedd yn absennol o'r ymgyrch 2017-18 ar ôl iddi ddioddef anaf difrifol yn ystod gêm ryngwladol dros dîm dan-19 Cymru. Ym Medi 2019, ymunodd â thîm Pencampwriaeth Merched FA Coventry United. Wedyn, yng Ngorffennaf 2020, ymunodd â Crystal Palace. Yna yn 2021, ymunodd â Bristol City, gan eu helpu i sicrhau dyrchafiad i Uwch Gynghrair Merched Lloegr in 2023. Morgan enillodd wobr Chwaraewraig y Tymor gan gefnogwyr Bristol City ar gyfer tymor 2024-25. Ar 20 Mehefin 2025, wedi 89 ymddangosiad a 15 gôl, datganwyd y byddai Morgan yn gadael y clwb pan fydd ei chytunbeb yn dod i ben ar ddiwed mis Mehefin 2025. Ym mis Gorffennaf 2025, arwyddodd Morgan gyda West Ham United.

 Gyrfa ryngwladol 
Mae Morgan wedi cael ei chapio dros dîm cenedlaethol Cymru, gan ymddangos ar gyfer y gemau rhagbrofol Cwpan y Byd Merched FIFA 2019.  Gwnaeth ei hymddangosiad cyntaf i'r garfan hŷn yn erbyn Gogledd Iwerddon yn 2017.

 Bywyd personol 
Mae Morgan yn ddwyieithog, ac yn gallu siarad Cymraeg a Saesneg. Roedd hi'n un o dair yng Ngharfan Cymru ar gyfer Pencampwriaeth Ewros y Merched UEFA 2025 a oedd yn siarad Cymraeg. Mae ganddi hefyd Drwydded B UEFA mewn hyfforddi.

 Cyfeiriadau 

 Dolenni allanol 
 Ffion Morgan ar Worldfootball.net
 Ffion Morgan ar Soccerway (1)
 Ffion Morgan ar Soccerway (2)

Categori:Pêl-droedwyr benywaidd o Gymru
Categori:Pêl-droedwyr benywaidd rhyngwladol Cymru
Categori:Genedigaethau 2000
Categori:Pobl o Landeilo